CELEX: 32012D0288
Language: mt
Date: 2012-06-01 00:00:00
Title: 2012/288/UE: Deċiżjoni ta’ Implimentazzjoni tal-Kummissjoni tal- 1 ta’ Ġunju 2012 li tawtorizza t-tqegħid fis-suq tal-Gamma-Ċiklodestrina bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument numru C(2012) 3496)

5.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 144/41
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-1 ta’ Ġunju 2012
   li tawtorizza t-tqegħid fis-suq tal-Gamma-Ċiklodestrina bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill
   (notifikata bid-dokument numru C(2012) 3496)
   (It-test bil-Ġermaniż biss huwa awtentiku)
   (2012/288/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (1), u b’mod partikolari l-Artikolu 7 tiegħu,
   Billi:
   
               (1)
            
            
               Fis-26 ta’ Frar 2010, il-kumpanija Wacker Chemie GmbH għamlet talba lill-awtoritajiet kompetenti tal-Irlanda biex tqiegħed fis-suq il-γ-Ċiklodestrina bħala ingredjent ġdid tal-ikel. Il-Gamma-Ċiklodestrina hija karboidrat diġestibbli li jiġi miżjud mal-ikel.
            
         
               (2)
            
            
               Fid-9 ta’ Lulju 2010, il-korp kompetenti Irlandiż għall-analiżi tal-ikel ħareġ ir-rapport ta’ valutazzjoni preliminari tiegħu. F’dan ir-rapport huwa wasal għall-konklużjoni li l-kumpanija Wacker Chemie GmbH kienet ipprovdiet biżżejjed informazzjoni biex jiġi awtorizzat it-tqegħid fis-suq ta’ γ-Ċiklodestrina bħala ingredjent ġdid tal-ikel.
            
         
               (3)
            
            
               Il-Kummissjoni għaddiet ir-rapport ta’ valutazzjoni preliminari lill-Istati Membri kollha fid-19 ta’ Lulju 2010.
            
         
               (4)
            
            
               Fi żmien il-perjodu ta’ 60 jum stipulat fl-Artikolu 6(4) tar-Regolament (KE) Nru 258/97 tqajmu oġġezzjonijiet raġunati skont dik id-dispożizzjoni. B’mod partikolari, tqajmu oġġezzjonijiet li jirrigwardaw l-assorbiment ta’ vitamini li huma solubbli fix-xaħam. Skont id-dispożizzjonijiet tal-Artikolu 7(1), tinħtieġ Deċiżjoni ta’ Implimentazzjoni tal-Kummissjoni li tqis l-oġġezzjonijiet imressqa. Spjegazzjonijiet addizzjonali min-naħa tal-applikant ikkalmaw dan it-tħassib għas-sodisfazzjon tal-Istati Membri u l-Kummissjoni.
            
         
               (5)
            
            
               Iż-żieda intenzjonali tal-γ-ċiklodestrina mal-ikel għal skopijiet teknoloġiċi taqa’ fl-ambitu tar-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel (2) u għandha tiġi awtorizzata skont dak ir-Regolament.
            
         
               (6)
            
            
               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Il-Gamma-Ċiklodestrina kif speċifikata fl-Anness tista’ titqiegħed fis-suq bħala ingredjent ġdid tal-ikel.
   Artikolu 2
   Id-deżinjazzjoni ta’ γ-Ċiklodestrina awtorizzata b’din id-Deċiżjoni dwar l-ittikkettjar tal-oġġetti tal-ikel li fihom dan l-addittiv ikun “Gamma-ċiklodestrina” jew “γ-ċiklodestrina”
   Artikolu 3
   Din id-Deċiżjoni hija indirizzata lil Wacker Chemie AG, Hanns Seidel Platz 4, 81737 München, Germany.
   
      Magħmul fi Brussell, l-1 ta’ Ġunju 2012.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1.
   
      (2)  ĠU L 354, 31.12.2008, p. 16.
   
      ANNESS
      
         L-ISPEĊIFIKAZZJONIJIET TA’ GAMMA-ĊIKLODESTRINA
      
      
         Sinonimi
      
      γ-ċiklodestrina, γ-destrina, ċikloottaamilożju, ċiklomaltoottaożju, γ-ċikloamilażi
      
         Definizzjoni
      
      Sakkarid ċikliku li ma jirriduċix li jikkonsisti fi tmien unitajiet D-glukopiranosil marbuta-α-1,4 prodotti bl-azzjoni taċ-ċiklodestrina glukosiltransferażi (CGTase, EC 2.4.1.19) fuq lamtu idrolizzat. L-irkupru u l-ippurifikar ta’ γ-ċiklodestrina jistgħu jitwettqu permezz tal-preċipitazzjoni ta’ kumpless γ-ċiklodestrina bi 8-ċikloessadeċen-1-wieħed, id-dissoluzzjoni tal-kumpless bl-ilma u n-dekan, estrazzjoni permezz ta’ fluss ta’ fwar tal-fażi akwea u l-irkupru ta’ gamma-CD mis-soluzzjoni permezz ta’ kristallizzazzjoni.
      
                  Isem kimiku
               
               
                  Ċikloottaamilożju
               
            
                  CAS Numru
               
               
                  17465-86-0
               
            
                  Formula Kimika
               
               
                  (C6H10O5)8
                  
               
            
                  Formula strutturali
               
               
                  
                     
               
            
                  Kejl
               
               
                  Mhux anqas minn 98 % (bażi xotta)
               
            
                  Deskrizzjoni
               
               
                  Prattikament bla riħa, solidu kristalizzat abjad jew kważi abjad
               
            
         Karatteristiċi
      
      
         Identifikazzjoni
      
      
                  Firxa tat-tidwib
               
               
                  Jiddikomponi f’temperatura ogħla minn 285 °C
               
            
                  Solubbiltà
               
               
                  Jinħall faċilment fl-ilma; jinħall vera ftit fl-etanol
               
            
                  Rotazzjoni speċifika
               
               
                  [α]D
                     25: Bejn + 174° u + 180° (1 % taħlita)
               
            
         Purità
      
      
                  Ilma
               
               
                  Mhux iktar minn 11 %
               
            
                  Kumplessant residwu (8-ċikloessadeċen-1-wieħed (CHDC)
               
               
                  Mhux iktar minn 4 mg/kg
               
            
                  Solvent residwu (n-dekan)
               
               
                  Mhux iktar minn 6 mg/kg
               
            
                  Sustanzi li jirriduċu
               
               
                  Mhux aktar minn 0,5 % (bħala glukożju)
               
            
                  Irmied issulfat
               
               
                  Mhux iktar minn 0,1 %